Изборите в САЩ : току - виж Тръмп спечелил тази битка След като и Доналд Тръмп прие официално номинацията за кандидат - президент , предизборната кампания влиза в горещата си фаза – с лъжи , насаждане на страх и много хаос . Накрая Тръмп може да бъде преизбран . Партиите да избират водещите си кандидати на конгрес е широко разпространена практика сред демокрациите по света . Но помпозните прояви в САЩ , при които и републиканците , и демократите ликуват дни наред , са типично американски . И макар от месеци да се знае кой печели скъпоструващите предварителни избори , съответните кандидати приемат номинацията тържествено и с много думи . Те използват форума да представят политическите си визии и да подканят както убедените , така и потенциалите си поддръжници да отидат до урните . А ако един действащ президент има зад гърба си първия от двата разрешени мандата , използва сцената , за да покаже какво е постигнал – и какво още иска да постигне . Всичко това обичайно става на фона на аплодисменти и еуфория , конфети и балони . Но в тази година на пандемия всичко е по - различно – в държавата с най - големия в света брой заразени с коронавирус няма как да се организират масови прояви . Поради което на двата предизборни екипа им се наложи да пренесат горещата фаза на битката за Белия дом във виртуалното пространство . Губещият е ясен – американският народ Още не може да се каже кой ще се справи по - добре с това невиждано до момента предизвикателство . И двете партии се опитват с всички сили да обслужат от една страна твърдото си ядро , привличайки същевременно и решаващите нерешителни избиратели . И демократите , и републиканците имат нужда от тях , за да издигнат следващия президент . Макар засега да не е известно кой ще спечели , ясно е кой е губещият – американският народ , който живее в общество , в което вече дори основните параметри на съвместното съжителство не важат . Един от тези параметри например гласи , че твърденията на политиците трябва да се проверяват . Или че има научни хипотези , които важат най - малкото до доказване на противното . Доналд Тръмп обезсили всичко това . Всеки , който постави под съмнение неговите лъжи и манипулации - независимо дали журналист или учен , бива „ разобличаван “ като подстрекател . Има много американци , които все още вярват само на това , което съответства на тяхната представа за света . Икономическите данни се разкрасяват , теоретиците на конспирацията превръщат другите държави в опасни сили , които искат да превземат САЩ , смъртоносният вирус се омаловажава . Шоу вместо факти И двата партийни конгреса показаха ясно колко разединени са САЩ . И до какво разложение води политиката на лъжи , провеждана от правителството на Тръмп през последните години . И ето , че започва горещата фаза на предизборната кампания . Битка , каквато досега не е имало . В която фактите не играят никаква роля . В която вече няма споделяно от мнозинството разбиране за реалността , а един човек със своето риалити шоу държи голяма част от страната здраво в хватката си . Демократите са много далеч от това да отвърнат подобаващо . Точно обратното – те наливат вода в мелницата на враговете на демокрацията с неспособността си да издигнат кандидати , които да не са неотменна част от вашингтонския елит . За много от американските избиратели това е сигурен знак , че актуалната система е несъстоятелна и вече се грижи само за собственото си оцеляване . САЩ - едно голямо риалити шоу През следващите седмици ще можем да видим как демократичните сили ще се надигнат и все още съществуващите контролни инстанции ще се опитат да си възвърнат властта над фактите . Тези партийни конгреси и предизвиканите от тях реакции би трябвало да породят сериозна загриженост за тази страна . Възниква въпросът какво би могло да означава преизбирането на един популист за другите демокрации ? Дали ще е предвестник на световна тенденция ? Живеем във времена , в които за обществата става все по - трудно да се разберат по съвместно преживяваната реалност . САЩ все повече заприличват на риалити шоу , което трябва да даде на участниците – гражданите , чувството , че са герои . Дори и това да няма нищо общо с реалността .